“หุ้นถ่านหิน” เด้ง! จ่อรับออเดอร์เพิ่ม หากรัสเซียยืดระงับส่งก๊าซ
TCC-AGE-LANNA-BANPU ราคาเด้งกลับ เล็งรับออเดอร์เพิ่ม หากรัสเซียต่อเวลาระงับส่งก๊าซที่ Nord stream 1 ส่อให้ยุโรปต้องหาซัพพลายอื่นเข้ามาทดแทนอย่างถ่านหิน
TCC-AGE-LANNA-BANPU ราคาเด้งกลับ เล็งรับออเดอร์เพิ่ม หากรัสเซียต่อเวลาระงับส่งก๊าซที่ Nord stream 1 ส่อให้ยุโรปต้องหาซัพพลายอื่นเข้ามาทดแทนอย่างถ่านหิน
21 ก.ค. 2565

ผู้สื่อข่าวรายงานว่า วันนี้ (21 ก.ค. 65) ณ เวลา 10:25 น. บรรยากาศหุ้นกลุ่มถ่านหินวิ่งคึกคัก โดยจากราคาฟื้นตัวรับประโยชน์หากรัสเซียระงับส่งก๊าซ Nord stream นำโดย บริษัท ไทย แคปปิตอล คอร์ปอเรชั่น จำกัด (มหาชน) หรือ TCC ราคาหุ้นอยู่ที่ระดับ 0.87 บาท บวก 0.08 บาท หรือ 10.13% ทำจุดสูงสุดที่ระดับ 0.92 บาท ทำจุดต่ำสุดที่ระดับ 0.79 บาท ด้วยมูลค่าการซื้อขาย 14.93 ล้านบาท
บริษัท เอเชีย กรีน เอนเนอจี จำกัด (มหาชน) หรือ AGE ราคาหุ้นอยู่ที่ระดับ 4.02 บาท บวก 0.22 บาท หรือ 5.79% ทำจุดสูงสุดที่ระดับ 4.04 บาท ทำจุดต่ำสุดที่ระดับ 3.84 บาท ด้วยมูลค่าการซื้อขาย 59.14 ล้านบาท
บริษัท ลานนารีซอร์สเซส จำกัด (มหาชน) หรือ LANNA ราคาหุ้นอยู่ที่ระดับ 21.50 บาท บวก 0.70 บาท หรือ 3.37% ทำจุดสูงสุดที่ระดับ 21.50 บาท ทำจุดต่ำสุดที่ระดับ 20.80 บาท ด้วยมูลค่าการซื้อขาย 49.78 ล้านบาท
บริษัท บ้านปู จำกัด (มหาชน) หรือ BANPU ราคาหุ้นอยู่ที่ระดับ 12.90 บาท บวก 0.10 บาท หรือ 0.78% ทำจุดสูงสุดที่ระดับ 13.00 บาท ทำจุดต่ำสุดที่ระดับ 12.80 บาท ด้วยมูลค่าการซื้อขาย 339.16 ล้านบาท
ด้านทางนักวิเคราะห์ประเมินว่า ราคาหุ้นกลุ่มถ่านหินเด้งกลับ คาดเป็นการตอบรับราคาถ่านหินฟื้นตัวขึ้น 3% ซึ่งได้ประโยชน์หากรัสเซียลดหรือระงับการส่งก๊าซที่ Nord stream 1 หลังปิดซ่อมบำรุงไปและจะกลับมาเปิดเดินเครื่องในวันนี้ แต่สามารถจ่ายก๊าซได้ราว 40% เท่านั้น ทำให้ยุโรปต้องหาซัพพลายอื่นเข้ามาทดแทน เช่น ถ่านหิน แทนเนื่องจากพลังงานที่ได้ไม่พอต่อความต้องการ